ราชสันตติวงศ์ในสมเด็จพระราชินีนาถวิกตอเรีย
พระราชโอรส-ธิดา และพระราชนัดดาในสมเด็จพระราชินีนาถวิกตอเรียและเจ้าชายอัลเบิร์ต > พระเจ้าเอ็ดเวิร์ดที่ 7

เจ้าชายอัลเบิร์ต เอ็ดเวิร์ด (9 พฤศจิกายน พ.ศ. 2384 - 6 พฤษภาคม พ.ศ. 2453) ขณะนั้นดำรงพระอิสริยยศเป็นเจ้าชายแห่งเวลส์ อภิเษกสมรสเมื่อวันที่ 10 มีนาคม พ.ศ. 2406 กับ เจ้าหญิงอเล็กซานดราแห่งเดนมาร์ก (อเล็กซานดรา แคโรไลนา มารี ชาร์ล็อต หลุยส์ จูเลีย; 1 ธันวาคม พ.ศ. 2387 - 20 พฤศจิกายน พ.ศ. 2468 พระราชธิดาในสมเด็จพระราชาธิบดีคริสเตียนที่ 9 แห่งเดนมาร์ก) มีพระราชโอรส 3 พระองค์ (พระองค์หนึ่งสิ้นพระชนม์เมื่อประสูติได้หนึ่งวัน) พระราชธิดา 3 พระองค์ พระราชภาคิไนย 7 พระองค์ (พระองค์หนึ่งสิ้นพระชนม์ในพระครรภ์) และพระราชภาติกา 3 พระองค์ เจ้าชายแห่งเวลส์เสวยราชสมบัติเป็นพระเจ้าเอ็ดเวิร์ดที่ 7 และ สมเด็จพระจักรพรรดิแห่งอินเดีย หลังจากการเสด็จสวรรคตของสมเด็จพระราชินีนาถวิกตอเรีย พระบรมราชชนนี เมื่อวันที่ 22 มกราคม พ.ศ. 2444
พระเจ้าจอร์จที่ 5 (ครองราชย์ 6 พฤษภาคม พ.ศ. 2453 - 20 มกราคม พ.ศ. 2479) พระราชโอรสพระองค์ที่สองในพระเจ้าเอ็ดเวิร์ดที่ 7 และเจ้าหญิงอเล็กซานดรา เป็นพระบรมราชชนกในพระเจ้าเอ็ดเวิร์ดที่ 8 (ครองราชย์ 20 มกราคม - 11 ธันวาคม พ.ศ. 2479) และ พระเจ้าจอร์จที่ 6 (ครองราชย์ 11 ธันวาคม พ.ศ. 2479 - 6 กุมภาพันธ์ พ.ศ. 2495) และพระอัยกาในสมเด็จพระราชินีนาถเอลิซาเบธที่ 2 (เสวยราชสมบัติหลังจากการเสด็จสวรรคตของพระชนกในวันที่ 6 กุมภาพันธ์ พ.ศ. 2495) และ เจ้าหญิงมาร์กาเร็ต เคาน์เตสแห่งสโนว์ดอน (21 สิงหาคม พ.ศ. 2473 - 9 กุมภาพันธ์ พ.ศ. 2545) ในฐานะพระราชธิดาในพระเจ้าจอร์จที่ 6 และสมเด็จพระราชินีเอลิซาเบธ พระบรมราชชนนี (เดิมคือ เลดี้ เอลิซาเบธ โบวส์-ลีออน; 4 สิงหาคม พ.ศ. 2443 - 30 มีนาคม พ.ศ. 2545) สมเด็จพระราชินีนาถเอลิซาเบธที่ 2 และเจ้าหญิงมาร์กาเร็ตจีงเป็นพระราชปนัดดาในพระเจ้าเอ็ดเวิร์ดที่ 7 และลื่อในสมเด็จพระราชินีนาถวิกตอเรีย รวมทั้งยังสืบเชื้อสายมาจากพระเจ้าจอร์จที่ 3 พระอัยกาในสมเด็จพระราชินีนาถวิกตอเรียด้วย
สมเด็จพระราชินีนาถวิกตอเรีย → พระเจ้าเอ็ดเวิร์ดที่ 7 → พระเจ้าจอร์จที่ 5 → พระเจ้าจอร์จที่ 6 → สมเด็จพระราชินีนาถเอลิซาเบธที่ 2
เจ้าหญิงม็อดแห่งเวลส์ พระราชธิดาในพระเจ้าเอ็ดเวิร์ดที่ 7 และเจ้าหญิงอเล็กซานดรา ดำรงพระอิสริยยศเป็นสมเด็จพระราชินีแห่งนอร์เวย์ เมื่อเจ้าชายคาร์ลแห่งเดนมาร์ก พระสวามี เสด็จขึ้นครองราชสมบัติแห่งนอร์เวย์เป็น สมเด็จพระราชาธิบดีโฮกุนที่ 7 (ครองราชย์ 18 พฤศจิกายน พ.ศ. 2448 - 21 กันยายน พ.ศ. 2500) เมื่อประเทศนอร์เวย์ประกาศอิสรภาพแยกตัวออกจากการรวมกับประเทศสวีเดนในปี พ.ศ. 2448 ส่วนพระโอรสซึ่งเป็นพระราชนัดดาในพระเจ้าเอ็ดเวิร์ดที่ 7 เสวยราชสมบัติเป็น สมเด็จพระราชาธิบดีโอลาฟที่ 5 (ครองราชย์ 21 กันยายน พ.ศ. 2500 - 17 มกราคม พ.ศ. 2534) ดังนั้นพระราชโอรสธิดาในสมเด็จพระราชาธิบดีโอลาฟที่ 5 ได้แก่ สมเด็จพระราชาธิบดีฮารัลด์ที่ 5 (เสวยราชสมบัติในวันที่ 17 มกราคม พ.ศ. 2534) เจ้าหญิงรังน์ฮิลด์และเจ้าหญิงแอสตริด จีงเป็นพระราชปนัดดาในพระเจ้าเอ็ดเวิร์ดที่ 7 และลื่อในสมเด็จพระราชินีนาถวิกตอเรียและเจ้าชายอัลเบิร์ต
สมเด็จพระราชินีนาถวิกตอเรีย → พระเจ้าเอ็ดเวิร์ดที่ 7 → เจ้าหญิงม็อดแห่งเวลส์ → พระราชาธิบดีโอลาฟที่ 5 → พระราชาธิบดีฮารัลด์ที่ 5
| 0 | 1 | 2 | 3 | 4 |
| --- | --- | --- | --- | --- |
การอภิเษกสมรสระหว่างเจ้าชายอัลเบิร์ต เอ็ดเวิร์ด เจ้าชายแห่งเวลส์ และเจ้าหญิงอเล็กซานดราแห่งเดนมาร์ก
|   | พระนาม | ประสูติ | สิ้นพระชนม์ | รายละเอียด |
|  | เจ้าชายอัลเบิร์ต เอ็ดเวิร์ด   เจ้าชายแห่งเวลส์   ต่อมา พระเจ้าเอ็ดเวิร์ดที่ 7 และ จักรพรรดิแห่งอินเดีย | 9 พฤศจิกายน พ.ศ. 2384 พระราชวังบักกิงแฮม เวสต์มินส์เตอร์  (กรุงลอนดอน) | 6 พฤษภาคม พ.ศ. 2453 พระราชวังบักกิงแฮม เวสต์มินส์เตอร์  (กรุงลอนดอน) | อภิเษกสมรส 10 มีนาคม พ.ศ. 2406   ณ โบสถ์เซนต์จอร์จ พระราชวังวินด์เซอร์   พระราชโอรส 3 พระองค์ และ พระราชธิดา 3 พระองค์   (รวมถึง พระเจ้าจอร์จที่ 5 แห่งสหราชอาณาจักร  และ เจ้าหญิงม็อดแห่งเวลส์ สมเด็จพระราชินีแห่งนอร์เวย์)   พระราชภาคิไนย 7 พระองค์ และ พระราชภาติกา 3 พระองค์   (รวมถึง พระเจ้าเอ็ดเวิร์ดที่ 8 และ พระเจ้าจอร์จที่ 6   และ สมเด็จพระราชธิบดีโอลาฟที่ 5)    เจ้าชายอัลเบิร์ต เอ็ดเวิร์ดเสวยราชสมบัติหลังการเสด็จสวรรคตของสมเด็จพระบรมราชินีนาถวิกตอเรีย พระบรมราชชนนี เมื่อวันที่ 22 มกราคม พ.ศ. 2444  พระองค์และเจ้าหญิงอเล็กซานดราทรงเข้าพิธีบรมราชาภิเษกเป็นพระมหากษัตริย์และพระราชินี ในวันที่ 2 สิงหาคม พ.ศ. 2445 ณ มหาวิหารเวสต์มินส์เตอร์ (กรุงลอนดอน) |
|  | เจ้าหญิงอเล็กซานดราแห่งเดนมาร์ก ต่อมา พระราชินีอเล็กซานดราแห่งสหราชอาณาจักร และ จักรพรรดินีแห่งอินเดีย | 1 ธันวาคม  พ.ศ. 2387 พระราชวังสีเหลือง   กรุงโคเปนเฮเกน   เดนมาร์ก | 20 ธันวาคม  พ.ศ. 2468   ตำหนักซานดริงแฮม  มณฑลนอร์โฟล์ค อังกฤษ | อภิเษกสมรส 10 มีนาคม พ.ศ. 2406   ณ โบสถ์เซนต์จอร์จ พระราชวังวินด์เซอร์   พระราชโอรส 3 พระองค์ และ พระราชธิดา 3 พระองค์   (รวมถึง พระเจ้าจอร์จที่ 5 แห่งสหราชอาณาจักร  และ เจ้าหญิงม็อดแห่งเวลส์ สมเด็จพระราชินีแห่งนอร์เวย์)   พระราชภาคิไนย 7 พระองค์ และ พระราชภาติกา 3 พระองค์   (รวมถึง พระเจ้าเอ็ดเวิร์ดที่ 8 และ พระเจ้าจอร์จที่ 6   และ สมเด็จพระราชธิบดีโอลาฟที่ 5)    เจ้าชายอัลเบิร์ต เอ็ดเวิร์ดเสวยราชสมบัติหลังการเสด็จสวรรคตของสมเด็จพระบรมราชินีนาถวิกตอเรีย พระบรมราชชนนี เมื่อวันที่ 22 มกราคม พ.ศ. 2444  พระองค์และเจ้าหญิงอเล็กซานดราทรงเข้าพิธีบรมราชาภิเษกเป็นพระมหากษัตริย์และพระราชินี ในวันที่ 2 สิงหาคม พ.ศ. 2445 ณ มหาวิหารเวสต์มินส์เตอร์ (กรุงลอนดอน) |